en en nl en de da nn en da da da da da da en en sv de da da mg da sv da da sv da da da da nl da da da da da sv da da en da da de da da da da da da sv sv sv sv da da en da da da da da da da da da sv sv sv da da da da da da da da da da da sv sv sv da da da da da sv sv da da da da da da da da da da da da da da da da da da da da da sv da da da da da en da de da da da da da da da da sv sv da da da en fr en sv fr de de fr da da it da da da en sv da da sv nl da da pl da cs fi da en da da da da da da en
en blog om sund og slank livsstil
Min krop strejker. I morges valgte min ryg at sige knæk, og så har jeg ellers været halv-invalid siden. Var ved lægen her i eftermiddags for at komme i gang med kiropraktor og fysioterapi, og både han og jeg kunne se, at jeg var helt skæv ved hofte og bækken, og så gør det bare rigtig ondt i lænden, avs. Typisk! Nu var jeg lige kommet så godt i gang med løbetræning, virkelig godt i gang! Og jeg var også startet op med styrketræning igen, og så vælger ryggen at svigte mig. Den er IKKE i kridthuset lige nu, kan jeg godt fortælle.
Det er desværre langt fra første gang, jeg har prøvet dette, men de sidste par år har min lænd opført sig rigtig pænt, så jeg havde et spinkelt håb om, at det var på retur. Det var det så ikke. Så nu bliver jeg nødt til at afbryde løbeprogrammet og fokusere på at få ryggen klar igen, grrrr.
En anden ting. Dagen efter jeg lavede min nye målplan, vejede jeg næsten et kilo mere end jeg havde angivet som startvægt. Dårlig start! Det må have været betaling for nogle usunde dage op til. Men har været nogenlunde god siden, så i dag var jeg tilbage på startvægten heldigvis. I dag har jeg dog købt guf til i aften, fordi jeg har ondt i ryggen og dermed af mig selv 🙁 Men kan mærke, at det bare er i aften, og derefter er jeg tilbage på sporet, så det er ok.
Blot lige en lille status på tilstanden pt, skulle lige af med lidt galde 😉
I kan forresten lige akkurat nå at være med i min giveaway på min anden blog om en masse dejlig makeup fra Maybelline. Deltag lige her!
STATUS #8 – OP PÅ HESTEN IGEN
Nå, jeg må hellere få lavet den der nye plan, som jeg har talt om. Dagen i dag er god til det, for jeg føler mig motiveret og klar til at tage fat på den sunde livsstil igen. Jeg er, som I ved, begyndt på et løbeprogram, hvor jeg i går afsluttede uge 2, og det er jeg yderst tilfreds med at være kommet i gang med. Laver et særskilt indlæg om hvordan det går med det. I dag var jeg til træning med min personlige træner, som jeg indimellem benytter mig af, når der er tilbud på timeprisen. Jeg har fået hende til at lægge et nyt program til mig, som vi så kørte igennem i dag. Det er bygget op på den måde, at jeg kan nøjes med at køre halvdelen af det på en halv time og stadig få arbejdet med hele kroppen, hvis jeg ikke har så meget tid eller lyst en dag. Gad virkelig godt træne fast med hende hver uge, får så meget ud af det i forhold til at træne selv, men der er bare så mange andre ting, jeg også gerne vil bruge penge på 🙂 Havde også en rigtig god snak med hende i dag om sund livsstil, barrierer, motivation osv., og jeg føler mig inspireret til at tage fat igen.
Nu er det jo heldigvis ikke sådan, at jeg har taget det hele på igen. Jeg har formået at holde mig på 65 de sidste par måneder, og dermed de første 5 kilo der røg. Men jeg var nede på 62,8, og det kunne jeg altså ikke holde. Så tænker I måske, hvorfor holder hun sig så ikke bare på de 65, det er da fint? Og det er i og for sig også fint, bare ikke fint nok. Og hvis jeg fortsætter denne bane, så har jeg taget det hele på igen inden året er omme. Derfor er det vigtigt at få hanket op nu. Det drejer sig nemlig heller ikke kun, hvad der står på vægten, men i højere grad om at leve sundt igen og dyrke motion, for så har min krop det bedst, og så kommer vægttabet af sig selv.
Jeg har givet mig selv en rimelig lang periode, men det er fordi jeg jo ikke går på kur, men  blot skærer ned og vælger sundere alternativer. Med andre ord skal jeg til at vælge meget mere af det på billedet (danske kirsebær, mums!), når jeg får lyst til at snacke frem for slik, chokolade og kage 🙂
Disse statusopdateringer, som jeg kører en del af på bloggen, keder jer måske. Men de er altså meget lavet til mig selv, og er faktisk dem bloggen oprindeligt blev startet for – et sted hvor jeg kunne skrive status og dagbog over mine op- og nedture med vægten. Så de vil altid være her 🙂
Så er der blot tilbage at affyre startskuddet – go go go!
4 Comments CATEGORIES: Status TAGGED: livsstil, sundhed, vægttab
Nu er der næsten gået to måneder siden jeg røg ud af kurs fra min plan. Det sker ALTID for mig, når jeg er næsten i mål, så det er der ingen overraskelse i, blot havde jeg (også som altid) håbet på at kunne holde det denne gang. Har dog formået at holde mig omkring de 65, så det er ikke stukket fuldstændig af heldigvis. Til nye læsere (og glemsomme faste læsere) var min startvægt 70 kg og målvægt 62. Jeg nåede ned på 62,8 før det atter gik opad igen. En god del af årsagen er, at jeg startede nyt job 1. juni, og der er seriøst kage eller lign. næsten hver dag, og jeg kan bare ikke lade det være. Og når jeg så er faldet i på arbejdet, så har jeg svært ved ikke også at gøre det om aftenen. Mærkelig mekaniske… Og så har det nye job også gjort, at jeg er udmattet når jeg kommer hjem om aftenen, så jeg har ikke orket at lave gode salater, wraps osv., som jeg ellers var blevet ret flittig til. Så der er lidt for ofte røget usunde, næringsfattige ting ind som fx pølsehorn og færdigretter. Motion har jeg heller ikke dyrket overhovedet. Det der med motionen er virkelig noget, der går mig på, for det er bare så skidt ikke at få bevæget sig. Jeg sidder på kontor hele dagen og kører i bil frem og tilbage, så det er virkelig inaktivitet, så det gør noget. Det er højst blevet til en cykeltur om aftenen, hvis jeg har skulle noget. Men jeg har simpelthen ikke haft hverken lyst eller overskud til det. Det går altså ikke! Intet af det. Skal tilbage i de gode vaner, for det gjorde mig glad og stolt af mig selv. Og det var en utrolig god fornemmelse primært at fylde gode ting i kroppen og være i en sund balance. Som en lille biting, så er der også yndlingstøj jeg ikke kan passe blot med de få kilos forskel, og det irriterer mig.
Jeg laver et særskilt indlæg med mine nye mål, da dette indlæg pludselig blev lidt langt 🙂 Starter i morgen, og så vil jeg altså lige prøve at tage mig sammen!
Ih altså, er røget ud på et sidespor og har taget et par kilo på – hvorfor sker det altid for mig! 🙁 Nu er det lige gået så godt i 5 måneder, og så falder jeg i igen og får spist for meget kage og slik de sidste tre uger. Det er faktisk helt håbløst på mit nye arbejde, hvor der seriøst er kage HVER dag, og hvis der ikke er kage, er der slik eller is. Kan slet ikke styre det, spiser af det hver gang. Og det kan jeg altså ikke tåle, så tager jeg på. Bliver nødt til at finde en strategi for søde sager på jobbet, og mande mig op til at holde mig til den! Også når jeg er til fødselsdag og lignende (og dem har der været rigtig mange af den sidste måned!), så tager jeg to gange af kagen eller desserten i stedet for at tage ét lille stykke. Irriterer mig så meget, at jeg er røget ud på det sidespor, og det sker hver evig eneste f*cking gang jeg har tabt mig! Sidder faktisk og spiser chokolade i dette øjeblik, så åndssvagt. Noget jeg har fået forærende, for jeg er heldigvis stadig god til ikke at købe noget selv. Bør give det videre når jeg får noget, for jeg kan ikke lade det være. SKAL holde mig til lækker frugt og andre gode og sunde alternativer, se lige hvor smukt det er med friske danske jordbær.
May te force be with me! 🙂
STATUS #7 – VI UDSÆTTER LIGE SLUTMÅLET LIDT
I dag er dagen, hvor mit slutmål skulle være nået. Det er det så ikke, kan jeg røbe. Jeg er dog ikke i panik eller noget, og jeg udsætter det bare, for jeg holder stadig nogenlunde vægten fra sidste delmål og har det godt med det. Dog vil jeg stadig rigtig gerne ned på de 62 kg, som er slutmålet. Jeg har et par gange i denne måned været på 62,8, men ikke længere nede. Har oftere ligget mellem 63 og 63,5. Er det ikke muligt for mig at komme længere ned uden decideret at gå på kur, så vil jeg kæmpe for trods alt at holde mig på de 63 fremover, for der har jeg det helt fint og er tilfreds med mig selv. Har lidt for ofte spist usunde ting på det seneste, så derfor er vægten steget lidt. Men føler heldigvis ikke jeg er inde i en stigning/tilbagefald igen, skal nok få det stoppet 🙂
Men selvom jeg nogenlunde holder vægten, så er jeg ikke længere så god til at lave sund mad til mig selv, det bliver alt for tit til nemme løsninger med en færdigret, pølsehorn eller lignende, og det går altså ikke, for det hører ikke til (særlig) ofte i en sund livsstil. Jeg har haft så utrolig meget at se til i forbindelse med et jobskifte, at jeg har manglet overskud om aftenen, og er derfor sprunget over hvor gærdet var absolut lavest. Mangler også lyst og energi til træning, men forhåbentlig kommer det også tilbage, når der kommer jo på igen. Har faktisk købt mig nogle timer med den personlige træner igen, da de kunne købes til halv pris i weekenden. Vil bede hende lave et kort og intensivt program, der kan køres på en halv time ekskl. opvarmning, så jeg ikke føler det er alt for uoverskueligt og ikke kommer til at kede mig.
Så tilbage med sund, hjemmelavet mad flere gange om ugen og afsted til træning! 🙂
Her kan I se planen, som jeg nu har opdateret med nyt slutmål:
Startvægt uge 1 (6/1): 70,1
Delmål 1 uge 4 (2/2): 68,1
Delmål 2 uge 8 (2/3): 65,6 (mål var 66)
Delmål 3 uge 12 (30/3): 64,3 (mål 64)
Delmål 4 uge 16 (27/4): 63 (mål 63)
Slutmål uge 21 (1/6): 63,5 (mål 62) 🙁
Nyt delmål (22/7): 62,5
Nyt slutmål (6/7): 62
Back on track nu! 🙂
Leave a Comment CATEGORIES: Status TAGGED: livsstil, vægttab
Status #6 – endnu et delmål i hus!
I dag er vejedag, og det er præcis 4 uger siden sidste delmål, og målet var 1 kg. Jeg troede faktisk ikke jeg ville nå det, tænkte at de sidste par kilo ville blive MEGET svære, og jeg lå også på vægten fra delmål 3 de første tre uger og den steg endda også en smule, men så for en uge siden, så faldt den pludselig igen, og jeg nåede allerede mit nuværende delmål for nogle dage siden. Sjovt som det sker lidt i hop for mig, kan veje det samme og lidt til i nogle uger, og så pludselig falder den.
Var lidt spændt på at veje mig her til morgen, da jeg holdt fødselsdag i lørdags med masser af god (dog rimelig sund) mad og lidt for meget alkohol, men i dag stod vægten på præcis 63 kg, som var målet – perfekt!
Er simpelthen så ovenud lykkelig for min nye livsstil med god og sund mad og meget små mængder af usunde ting. Min krop trives så godt med det, og det er ikke overdrevet svært for mig. Jeg føler jeg lever normalt, er ikke på kur, og jeg går ikke og er sulten. Jeg laver et indlæg snart med eksempler på, hvad jeg spiser i løbet af dagen, for det fortæller jo om, hvordan kiloene er forsvundet.
Se her hvordan det er gået siden januar, hvor 7 kg er forsvundet!
Startvægt uge 1 (6/1): 70,1
Delmål 1 uge 4 (2/2): 68,1
Delmål 2 uge 8 (2/3): 65,6 (mål var 66)
Delmål 3 uge 12 (30/3): 64,3 (mål 64)
Delmål 4 uge 16 (27/4): 63 (mål 63)
Slutmål uge 21 (1/6): 62
Jeg går stadig i et sundhedsforløb hos terapeuten Gitte Gade, men har kun en enkelt gang tilbage, som vi har valgt at lægge ca. en måned efter sidst jeg var der, så engang slut maj. Dette for at lade mig køre på egen hånd nu, og se hvor integreret de sunde tanker er i mig. Kan være helt nervøs for at slippe Gitte igen efterfølgende, så forestiller mig at gå hos hende engang imellem, hvis jeg føler, jeg er ved at falde tilbage. Har virkelig været glad for at gå hos hende.
Får desværre ikke trænet så meget, som jeg gerne vil, men har også haft virkelig travlt på det seneste, så det har knebet med tiden og overskuddet. Men det gider jeg ikke skælde mig selv ud over, når det nu generelt går så godt 🙂
Det er ret vildt at jeg kun er et sølle kilo fra mit mål nu! Jeg har ikke tænkt mig at gøre yderligere end jeg gør nu, så jeg ser bare, om der ryger lidt mere stille og roligt. Kunsten er jo i virkeligheden at holde det, og det håber jeg virkelig jeg kan denne gang – DET SKAL JEG! 🙂
4 Comments CATEGORIES: Status TAGGED: livsstil, sundhed, vægttab
Status #5 – delmålsvejning
I går var datoen for mit tredje delmål, og jeg nåede det næsten! Selvom jeg ikke endte der helt præcist, så er jeg rigtig glad, for jeg havde faktisk ikke troet, jeg ville komme så tæt på. Vægten stod nemlig stille i 3 uger efter sidste delmålsvejning, hvor jeg har haft lidt for svært ved at modstå visse ting især i arbejdstiden, så der er lidt for ofte røget et stykke kage eller en flødebolle ned. Det har heldigvis ikke gjort, at jeg tog på, men jeg tabte mig bare ikke.
Har også været bange for at falde tilbage, da jeg har en del “forstyrrelser” i mit hoved for tiden pga. forandringer på jobbet, som fylder meget, og jeg er under et stort pres, og har derfor sværere ved at sige nej til søde sager. Så de sidste par gange hos vægttabs-terapeuten Gitte Gade, som jeg stadig tester et forløb hos (læs mit første indlæg om det her), har vi arbejdet med at booste lysten til sunde ting igen, og indprintet en masse positive tanker og energi i min underbevidsthed. Og det gjorde, at jeg kom tilbage på sporet og begyndte at rykke på vægten igen! Det giver mig et supergodt fokus at gå hos hende, og jeg hviler meget bedre i mig selv omkring at spise sundt, og har ændret mange dårlige vaner. Ikke at jeg ikke kæmper med dem stadig, men det går MEGET nemmere, og jeg kæmper slet ikke lige så meget. Glæder mig hver gang til at komme hos hende og få yderligere et boost i den rigtige retning.
Nå, men lad os komme til resultatet 🙂
Startvægt uge 1 (6/1): 70,1
Delmål 1 uge 4 (2/2): 68,1 (mål 68)
Delmål 2 uge 8 (2/3): 65,6 (mål 66)
Delmål 3 uge 12 (30/3): 64,3 (mål 64)
Slutmål uge 16 (27/4): 62
Som I kan se, var målet 64, og jeg har noteret 64,3. Irriterende nok, så var jeg nede på 64,1 i lørdags, så regnede som en selvfølgelig med, at jeg nåede målet i går. I går vejede jeg så 64,5 og i dag 64,3, så jeg har altså noteret min vægt, som den var i dag, for jeg må have spist et eller andet i weekenden, der har holdt på noget væske, for jeg har været god 🙂 Men superfedt!! Er så glad!
Jeg har det så godt med den måde jeg spiser på nu, og der er stadig plads til lidt lækkert engang imellem, hvilket jeg nyder. Jeg laver meget mere mad til mig selv, og spiser yderst sjældent takeaway, i så fald er det et sundt alternativ. I stedet eksperimenterer jeg med at lave sund fastfood til mig selv derhjemme, for det er vigtigt, at maden er hurtig at lave. Fordi jeg er så glad for den rytme jeg har fundet, hvor jeg ikke mangler noget, og hvor der også er plads til lidt forkælelse, så har jeg besluttet at forlænge min plan lidt, så jeg kan fortsætte på denne måde, og hvor det er helt ok, at det går stille og roligt med vægten. Nu er de værste kilo nemlig væk Men også i den erkendelse, at de sidste par kilo bliver rigtig svære og sidder godt fast. Derfor ser den nye plan nu således ud:
Startvægt uge 1 (6/1): 70,1
Delmål 1 uge 4 (2/2): 68,1
Delmål 2 uge 8 (2/3): 65,6 (mål var 66)
Delmål 3 uge 12 (30/3): 64,3 (mål 64)
Delmål 4 uge 16 (27/4): 63
Slutmål uge 21 (1/6): 62
Slutmålet har jeg lige udskudt en uge, da datoen ellers ville ligge lige efter Pinse, hvor jeg skal til et par store fødselsdage, hvor der helt naturligt ryger mere mad ind 🙂 Med den nye plan burde jeg stadig kunne stå knivskarpt, når bikinisæsonen skydes i gang! 🙂
Synes det passede godt med et billede af mine ben, for her kan jeg især se forandringen på lår og hofter 🙂
10 Comments CATEGORIES: Status TAGGED: terapeut, vægttab
Status #4 – kæmper lidt…
Der er jo 4 uger imellem mine delmål, så jeg vil lige give en lille mellemstatus for at italesætte, at jeg skal tilbage på sporet. Ikke at jeg er røget fuldstændig af sporet, holder vægten nogenlunde fra min sidste status, men jeg har været lidt for løssluppen den sidste uges tid og haft stor trang til alt muligt usundt, og det irriterer mig, og det gør jo også, at jeg ikke taber mig, eller værre endnu kommer til at tage på.
Jeg hænger det lidt op på nogle ting på jobbet, der fylder rigtig meget og gør mig stresset og i dårligt humør. Det slækker min styrke til at sige nej og giver mig lyst til at forkæle mig selv. Og så dræner det mig, så jeg ikke har lyst og energi til træning.
Jeg snakkede med Gitte om det, hende vægttabs-terapeuten jeg tester et forløb hos, da jeg var hos hende i fredags. Hun kunne mærke det fyldte meget hos mig, så næsten hele seancen kom til at handle om det, med fokus på at få det til at glide i baggrunden, og på at kunne falde i søvn og sove igennem, hvilket jeg har haft problemer med den seneste tid. Har fint kunnet falde i søvn og har sovet igennem her i weekenden, så noget har hjulpet. Føler dog stadig jeg skal kæmpe helt vildt for at modstå alt muligt. Savner min gode standhaftighed, som jeg havde opnået, og at min sultfølelse havde stabiliseret sig rigtig godt. Glæder mig til at arbejde på de ting igen næste gang jeg skal derhen.
Forrige gang jeg var hos Gitte oplevede jeg i øvrigt at blunde under det meste af hypnosen, hvilket jeg ellers aldrig gør under nogen former for behandling overhovedet. Jeg giver aldrig slip på kontrollen 🙂 Gitte har tidligere fortalt mig, at det er meget forskelligt, hvordan folk reagerer på tranceinduktion (som det rigtigt hedder), men det er ikke et problem, at man er vågen som jeg, terapien virker alligevel. Men jeg synes nu, det var ganske rart at jeg gav slip og faldt hen, og jeg tager det som et tegn på, at jeg er helt tryg ved at komme hos hende 🙂 Er faktisk så glad for at gå der, at jeg glæder mig rigtig meget hver gang, og jeg går altid derfra med en god fornemmelse i maven.
Anyways, nu skal alt mit fokus være på at komme tilbage på rette spor og tage en rigtig god uge, hvor jeg igen kan være stolt af mig selv, og forhåbentlig også få vægten til at rykke sig!
2 Comments CATEGORIES: Status TAGGED: vægttabsterapeut
Status #3 – delmålsvejning og fuld fart på træning
Måldatoen er faktisk først i morgen, men jeg har bedre tid til at skrive den i dag, og jeg har glædet mig! Jeg har nemlig både nået mit delmål og mere end det, juhuu 🙂
Har virkelig været inde i en god stime hele måneden, vægten har rykket sig som den skulle, jeg har ikke haft svært ved det, og jeg har fået trænet det jeg har sat mig for. Er ret overrasket over mig selv faktisk, og selvfølgelig stolt!
Nå, nu til det spændende. Herunder ses min målsætning, ifølge planen skal jeg veje 66 kg i dag (i morgen), altså to kilo ned på 4 uger. Jeg har både i går og i dag vejet 65,6! Det var simpelthen så fedt at komme ned på noget med 65, for det betyder, at alle de kilo der for alvor gør mig ked af det er væk (4,5 helt præcist). Nu strammer bukserne ikke længere, og jeg føler ikke længere jeg behøver at gemme mig i lange cardigans og jakker for at skjule min bagdel og baglår. Men det betyder også, at nu kommer det til at kræve en ekstra stor indsats for at tabe resten, så jeg kommer derned, hvor jeg virkelig gerne vil være. Jeg er mange gange stagneret, når jeg når omkring de 65, og det vil jeg altså ikke, jeg vil ned, hvor jeg har det rigtig godt med min krop. Det ser nu således ud:
Startvægt uge 1 (6/1): 70,1
Delmål 1 uge 4 (2/2): 68,1
Delmål 2 uge 8 (2/3): 65,6 (mål var 66)
Delmål 3 uge 12 (30/3): 64
Slutmål uge 16 (27/4): 62
Træningen har været stabil hele måneden, og jeg har været afsted minimum 3 gange om ugen, og et par gange har jeg taget dobbelttimer med BodyPump og BodyCombat, hvilket jeg vil prøve at gøre én gang om ugen fremover. Jeg er ikke så øm i kroppen mere, når jeg har trænet, og det er rigtig dejligt. Det var hårdt de første par uger, hvor jeg altid havde decideret ondt et eller andet sted. Jeg diskuterer stort set med mig selv hver gang jeg skal afsted, om jeg skal eller ej, men det tror jeg altid jeg vil gøre mere eller mindre, for jeg kommer aldrig til at foretrække træning frem for at slappe af i sofaen desværre :-/ Men så længe træning kan vinde diskussionerne, så er det ok, selvom jeg dog ville ønske, jeg bare glædede mig til at komme afsted hver gang 🙂 Jeg har det utrolig godt over at være kommet i gang igen, det giver glæde og energi, skønt!
Træningsoversigten er fra Shapelink, som jeg før har anbefalet. Det er en gratis service, som jeg har brugt i mange år til at registrere min træning og vægt, synes det er superfedt at taste ind, når jeg har trænet, og jeg glæder mig nærmest til det 🙂
I eftermiddag skal jeg træne med min personlige træner. Kan ikke overskue det lige nu, men er sikker på det bliver godt bagefter! 😀
4 Comments CATEGORIES: Status
Status #2 – delmålsvejning og ny start på træning!
I dag er dagen hvor 1. delmål skulle være i hus. Langt indlæg coming up! 🙂 Målet er ikke helt nået, har tabt to kilo i stedet for tre, men tæt nok på til at jeg er rigtig tilfreds! Jeg er faktisk nået frem til, at det er helt ok, at det går lidt mere stille og roligt, end jeg gerne så, for jeg er så stolt af mig selv over, at jeg næsten har fået nedlagt min yderst dårlige vane med at spise slik og chokolade om aftenen. Jeg har slet ikke købt guf hele måneden, når jeg har handlet. I går aftes var jeg i biografen, og i stedet for at købe både popcorn og slik som jeg plejer, så besluttede jeg, at jeg kun måtte vælge én af tingene. Jeg valgte slik og blandede en moderat pose, som jeg faktisk ikke engang spiste det hele af. Vi spiste en god burger med fritter til inden bio, men det havde jeg det helt ok med, for jeg må gerne hygge lidt i weekenden. Holdt så godt igen søndag for at udligne kalorieregnskabet, og spiste om aftenen kun en Nutrilett-bar og en skål vindruer, rugbrød med frikadeller til frokost og en innocent smoothie til morgenmad (sov ret længe).
Og så skete der noget helt utroligt i lørdags! Jeg besluttede at tage til BodyCombat lørdag kl. 10, som jeg et utal af gange før har besluttet, men droppet igen. Men denne gang fik jeg mig slæbt ud af fjerene og kom afsted. Og ved I hvad? Det var fedt! Var jeg øm i går og i dag? Jep, very much!! 😀 Men havde det så utrolig godt over at være kommet afsted, og at jeg denne gang synes det var fedt. En lille sejr 🙂 Føler jeg er ved at være motiveret til at komme i gang med træningen igen nu, og glæder mig faktisk til det. Jeg har gjort et par forskellige tiltag for at få motivationen tilbage:
Jeg har før nævnt, at jeg har gået og overvejet nogle timer med en personlig træner. Jeg slog det egentlig hen igen, fordi jeg synes det bliver alt for dyrt, men så så jeg at de havde tilbud i Fitnessdk på timer med PT, som udløb i lørdags, og så skyndte jeg mig at købe 4 timer, som jeg så tænker at fordele ud over en måneds tid. Planen er at bruge det som en kickstart til at komme i gang, og til at udfordre mig selv lidt til at lave andre ting end jeg plejer samt finde en effektiv måde til at blive stærk og fit på kortest tid. Jeg har allerede fundet en jeg vil bruge og har opstartsmøde med hende på søndag. Glæder mig!
Jeg nævnte i dette indlæg tilbuddet på reformer pilates på Downtown, som jeg købte sammen med en veninde. Dette er for at prøve noget andet, end jeg plejer, og for at have aftaler med min veninde, hvilket gør det nemmere og hyggeligere at komme afsted. Vi starter op på torsdag!
Jeg faldt over en virkelig fin løbejakke i H&M i går. Købte den med hjem og håber at få presset nogle lunteture ind engang imellem. Overvejer lidt på sigt at løbe de 1,3 km frem og tilbage til Fitnessdk for at være opvarmet, hvor jeg så går ind og kører ca. en halv times styrke. Kunne være ret effektivt, men nu må vi se.
Derudover skal jeg i gang med at teste nogle naturlige piller, som går ind og hjælper med blodsukkerniveauet og hæmmer sukkeroptaget i kroppen. Mere om det en anden gang. Og sidst men ikke mindst mødte jeg en ret spændende vægttabs-terapeut forleden, som jeg skal starte et forløb sammen med. Mere om det også en anden gang. Så der sker virkelig mange spændende ting lige nu, som giver masser af motivation og glæde til projektet!
Til sidst selve målsætningen, som jeg har tilpasset lidt. Se den oprindelige HER. Jeg kaldte den 8 kg på 12 uger, men der går nok lidt længere… Går det hurtigere end planen, er det jo bare fedt.
Startvægt uge 1 (6/1): 70,1
Delmål 1 uge 4 (2/2): 68,1 (mål var 67)
Delmål 2 uge 8 (2/3): 66
Delmål 3 uge 12 (30/3): 64
Slutmål uge 16 (27/4): 62
Dejligt at kunne skrive en positiv statusopdatering 🙂
6 Comments CATEGORIES: Status
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·